רון אהרוני

רון אהרוני (נולד ב-1952) הוא מתמטיקאי ואיש חינוך ישראלי, פרופסור אמריטוס בפקולטה למתמטיקה בטכניון וזוכה פרס עפר לידר לעידוד היצירה הספרותית בין מדענים לשנת 2011. גדל בקיבוצים כברי וגשר. את שלושת תאריו האקדמיים במתמטיקה קיבל בטכניון. את עבודת המוסמך, בשם "על תכונות רדון-ניקודים במרחבי בנך", בהנחיית דוד פ' ספר, הגיש בשנת 1975. את עבודת הדוקטור בשם "בעיות קומבינטוריות בתורת המטריצות", בהנחיית אברהם (אבי) ברמן), הגיש בשנת 1979, ולאחר מכן עשה פוסט דוקטורט שנה באוניברסיטת ברנדייס ושנתיים ברידינג באנגליה. במחקריו המתמטיים עסק בשידוכים בתורת הגרפים. בין השאר עסק בשידוכים בתחום האינסופי והציע (יחד עם קריספין נאש-ויליאמס ושהרן שלח) הרחבה למשפט החתונה עבור גרפים אינסופיים. כמו כן עסק בהיפרגרפים. הוכיח גרסאות של משפט קניג ומשפט מנגר לגרפים אינסופיים. ההשג הנכבד ביותר של אהרוני הוא הכללה טופולוגית של משפט החתונה של הול. הכללה שפתרה השערות קומבינטוריות שהיו פתוחות ושאין להן עד היום הוכחה קומבינטורית טהורה. לאהרוני מספר ארדש 1. בשנת 2000 התנדב ללמד מתמטיקה בבית ספר היסודי במעלות-תרשיחא. בעקבות זאת יצא ב-2002 נגד שיטת הוראת החשבון שהייתה נהוגה בישראל בשנות ה-80 וה-90 של המאה ה-20, "שיטת הבדידים" ("הגישה התבניתית"), שהשתמשה במודלים כמו בדידים וזנבגופים במקום לימוד ישיר של משמעות פעולות החשבון. בשנת 2002 הקים ביחד עם אחרים את העמותה הישראלית לקידום החינוך המתמטי לכל שבין השאר פעלה לקידום שיטת הוראת החשבון של סינגפור בישראל. אהרוני הוציא ספר על הוראת המתמטיקה עבור ההורים שנקרא "חשבון להורים". ניסיונו ללמד מתמטיקה בהתנדבות בחטיבת ביניים נכשל לאחר שנתקל בבעיות משמעת חריפות של התלמידים. בשנת 2010 יצא בביקורת יחד עם קבוצה של כ-30 פרופסורים למתמטיקה, כנגד תוכנית הלימודים בגאומטריה לחטיבות הביניים. אהרוני הוא מבקר חריף של דתות, ורואה בהן נוגדות להיגיון. מבחינה פוליטית בהקשר זה, חבר למפלגת אור שהיא בעלת מצע חילוני מובהק. חשבון להורים - ספר למבוגרים על מתמטיקה של ילדים, הוצאת שוקן, 2004. תורגם לאנגלית, פורטוגזית, ספרדית, הונגרית והולנדית. אלגברה להורים - מתמטיקה לחטיבת הביניים בגובה העיניים, הוצאת כנרת, זמורה-ביתן, דביר, 2013. מתמטיקה שירה ויופי, הוצאת הקיבוץ המאוחד, 2008, תורגם לאנגלית (World Scientific 2015) החתול שאיננו שם - חידה ושמה פילוסופיה, הוצאת מאגנס 2009. האדם מנתק משמעות - בדיחות, שירים, ומה שביניהם, הוצאת הקיבוץ המאוחד, 2011. מעגליות: סודם המשותף של פרדוקסים, מהפכות מדעיות והומור, כנרת, זמורה-ביתן, 2016, תורגם לאנגלית (World Scientific 2016). מדיה וקבצים בנושא רון אהרוני בוויקישיתוף רון אהרוני, ברשת החברתית פייסבוק רון אהרוני, ברשת החברתית Goodreads רון אהרוני, באתר פרויקט הגנאלוגיה במתמטיקה רון אהרוני, באתר dblp רון אהרוני, באתר ResearchGate רון אהרוני, באתר גוגל סקולר רון אהרוני באתר הטכניון העמותה הישראלית לקידום החינוך המתמטי לכל החתול שאיננו שם, בלוג מאת רון אהרוני בדה-מרקר קפה מכּתביו: מהי פילוסופיה: החתול שאיננו שם, באתר e-mago על הדילוגים בתורה ועל הדילוגים ב"מלחמה ושלום", באתר "חופש" לרמות את אלת המזל, באתר "סנונית" צהריים, באתר הארץ, 14 באפריל 2006 - סיפור קצר שיטה כה מוזרה ללימוד חשבון, באתר הארץ, 2 בפברואר 2002 ישיבות במקום נובל. ישראל בחרה להתאבד, באתר ynet, 6 באוקטובר 2011 המהפכה הקופרניקאית של אלן טיורינג, אודיסאה 14, ינואר 2012 על תופעת האנטיתזה בהבעות פנים גליליאו 1995 בארכיון האינטרנט רון אהרוני, דף שער בספרייה הלאומית על ספריו: מירב קריסטל, השירה כמשוואה ריבועית, באתר ynet, 21 בינואר 2008 תארים דוקטור ומוסמך בטכניון, מעריב, 1 באוגוסט 1976 פרטים על ההכללה הטופולוגית של משפט הול אור קשתי, הפרופסור ניסה ללמד בני 13, אך הכיתה "הפכה לגן חיות", באתר הארץ, 27 בדצמבר 2009 אור קשתי, מתמטיקאים מתנגדים לתוכנית הלימודים החדשה בבתי"ס: "גרועה באופן שערורייתי", באתר הארץ, 11 בדצמבר 2010 רון אהרוני, אתר מפלגת אור